
Vă înaintăm, alăturat, raportul asupra Proiectului de lege privind aplicarea cotei reduse de TVA asupra bazei de impozitare pentru livrarea alimentelor utilizate ca hrană pentru albine, transmis spre dezbatere în fond Comisiei pentru buget, finanțe și bănci, cu adresa nr. PL-x 175/2026 din 11 martie 2026.

În raport cu obiectul și conținutul său, proiectul de lege face parte din categoria legilor ordinare.

PREŞEDINTE

Bogdan-Iulian HUȚUCĂ

RAPORT

asupra Proiectului de lege privind aplicarea cotei reduse de TVA asupra bazei de impozitare pentru livrarea alimentelor utilizate ca hrană pentru albine
În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia pentru buget, finanțe și bănci a fost sesizată, pentru dezbatere în fond, cu Proiectul de lege privind aplicarea cotei reduse de TVA asupra bazei de impozitare pentru livrarea alimentelor utilizate ca hrană pentru albine, transmis cu adresa nr. PL-x 175/2026.

Senatul, în calitate de primă Cameră sesizată, a adoptat proiectul de lege la data de 03.03.2026, în condițiile art. 75 alin. (2) teza a III-a din Constituția României, republicată.

Conform prevederilor art. 75 din Constituția României, republicată, și ale art. 92 alin. (9) din Regulamentul Camerei Deputaților, Camera Deputaților este Cameră decizională.

La dezbaterea proiectului de lege s-au avut în vedere:

· avizul favorabil al Consiliului Legislativ (nr. 890/13.11.2025);

· opinia Consiliului Fiscal al României (nr. 67/27.11.2025);

· avizul nefavorabil al Consiliului Economic și Social (nr. 6708/12.11.2025);

· avizul favorabil al Comisiei juridice, de disciplină și imunități;

· punctul de vedere negativ al Guvernului (nr. 1859/26.02.2026).

Proiectul de lege are ca obiect de reglementare completarea art. 291 alin. (2) din Legea nr. 227/2015, în sensul includerii la cota redusă de 11% a hranei administrate familiilor de albine, precum și a turtelor proteice ori a siropurilor pe bază de zahăr utilizate în perioade critice de întreținere.

Potrivit prevederilor art. 62 din Regulamentul Camerei Deputaților, republicat, cu modificările ulterioare, examinarea proiectului de lege a avut loc în ședința din 15 septembrie 2026. La ședința comisiei, deputații și-au înregistrat prezența conform listei de prezență.

În urma examinării proiectului de lege și a opiniilor exprimate, membrii Comisiei pentru buget, finanțe și bănci au hotărât, cu majoritate de voturi, să transmită plenului Camerei Deputaților prezentul raport prin care se propune adoptarea Proiectului de lege privind aplicarea cotei reduse de TVA asupra bazei de impozitare pentru livrarea alimentelor utilizate ca hrană pentru albine, cu un amendament admis, prezentat în anexa.
În raport cu obiectul și conținutul său, proiectul de lege face parte din categoria legilor ordinare.

	PREȘEDINTE

Bogdan-Iulian HUȚUCĂ
	SECRETAR,
Iulius-Marian FIRCZAK


	Şef serviciu,
Giorgiana Ene


	


Consilier parlamentar, 
Camelia Zamfirescu

Anexa 

AMENDAMENT ADMIS

	Nr. 

crt.
	Text adoptat de Senat
	Text adoptat de Comisii

(amendamente propuse)
	Motivare

	1. 
	LEGE privind aplicarea cotei reduse de TVA asupra bazei de impozitare pentru livrarea alimentelor utilizate ca hrană pentru albine
	Lege pentru completarea art. 291 alin (2) din Legea nr. 227/2015 privind Codul fiscal.
	Tehnică legislativă,conform dispoziţiilor Legii nr. 24/2000, republicată, cu modificările şi completările ulterioare

	2. 
	Articol unic.- La articolul 291 alineatul (2) din Legea nr.227/2015 privind Codul Fiscal, publicată în Monitorul Oficial al României, Partea 1, nr.688 din 10 septembrie 2015, cu modificările şi completările ulterioare, după litera n), se introduce o nouă literă, lit.o), cu umătorul cuprins: 
„o) livrarea de turte proteice, siropuri pe bază de zahăr sau amestecuri al căror conţinut total de zahăr este mal mare de 10g/100g, destinate consumului albinelor."
	nemodificat
	


